CELEX: 31981R0174
Language: el
Date: 1981-01-22 00:00:00
Title: Κανονισμός (ΕΟΚ) αριθ. 174/81 τής Επιτροπής τής 22ας Ιανουαρίου 1981 περί τροποποιήσεως τού κανονισμού (ΕΟΚ) αριθ. 771/74 «περί τών λεπτομερειών τών σχετικών μέ τήν ενίσχυση γιά τό λίνο καί τήν κάνναβι»

Avis juridique important

|

31981R0174

Κανονισμός (ΕΟΚ) αριθ. 174/81 τής Επιτροπής τής 22ας Ιανουαρίου 1981 περί τροποποιήσεως τού κανονισμού (ΕΟΚ) αριθ. 771/74 «περί τών λεπτομερειών τών σχετικών μέ τήν ενίσχυση γιά τό λίνο καί τήν κάνναβι»  

Επίσημη Εφημερίδα αριθ. L 020 της 23/01/1981 σ. 0013 - 0013 Ισπανική ειδική έκδοση: Κεφάλαιο 03 τόμος 21 σ. 0028  Πορτογαλική ειδική έκδοση : Κεφάλαιο 03 τόμος 21 σ. 0028 

***** ΚΑΝΟΝΙΣΜΟΣ (ΕΟΚ) αριθ. 174/81 ΤΗΣ ΕΠΙΤΡΟΠΗΣ  της 22ας Ιανουαρίου 1981  περί τροποποιήσεως του κανονισμού (ΕΟΚ) αριθ. 771/74 «περί των λεπτομερειών των σχετικών με την ενίσχυση για το λίνο και την κάνναβι»  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1308/70 του Συμβουλίου της 29ης Ιουνίου 1970 περί κοινής οργανώσεως της αγοράς στον τομέα του λίνου και της καννάβεως (1), όπως τροποποιήθηκε τελευταία από τον κανονισμό (ΕΟΚ) αριθ. 814/76 (2), και ιδίως το άρθρο 4 παράγραφος 5,  Εκτιμώντας:  ότι το άρθρο 4 παράγραφος 1 του κανονισμού (ΕΟΚ) αριθ. 1308/70 προβλέπει τη θέσπιση ενισχύσεως για το λίνο και την κάνναβι που χρησιμεύουν στην παραγωγή ινών· ότι ο κανονισμός (ΕΟΚ) αριθ. 771/74 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1128/79 (4), προβλέπει στο άρθρο 2 ότι ως λίνο θεωρείται το λίνο το παραγόμενο από τους σπόρους των ποικιλιών που απαριθμούνται στο παράρτημα του εν λόγω κανονισμού·  ότι η διάταξη αυτή έχει για συνέπεια την εξαίρεση από το ευεργέτημα της ενισχύσεως των νέων ποικιλιών λίνου που προορίζονται κυρίως για την παραγωγή ινών, που είναι υπό μελέτη εκ μέρους των αρχών των Κρατών μελών προκειμένου να εγγραφούν στον κατάλογο των ποικιλιών· ότι η κατάσταση αυτή κινδυνεύει να αποθαρρύνει την ανάπτυξη νέων ποικιλιών του λίνου αυτού· ότι προς αποφυγή του κινδύνου αυτού, πρέπει να προσαρμοσθεί η εν λόγω διάταξη·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λίνου και Καννάβεως  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 2 του κανονισμού (ΕΟΚ) αριθ. 771/74 αντικαθίσταται από το ακόλουθο κείμενο:  Άρθρο 2  «Η ενίσχυση χορηγείται για το λίνο που παράγεται από τους σπόρους ποικιλιών:  - που απαριθμούνται στο παράρτημα, ή  - που ευρίσκονται υπό μελέτη εκ μέρους των αρχών των Κρατών μελών, προκειμένου να εγγραφούν στον κατάλογο των ποικιλιών λίνου που προορίζεται κυρίως για την παραγωγή ινών.»  Άρθρο 2  Ο παρών κανονισμός αρχίζει να ισχύει την τρίτη ημέρα από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 22 Ιανουαρίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 146 της 4. 7. 1970, σ. 1.  (2) ΕΕ αριθ. L 94 της 9. 4. 1976, σ. 4.  (3) ΕΕ αριθ. L 92 της 3. 4. 1974, σ. 13.  (4) ΕΕ αριθ. L 140 της 8. 6. 1979, σ. 16.